**2024.04.08.-i Pénzügyi Bizottsági ülés határozati javaslatai**

1. **Térfigyelő kamera kihelyezés - Kisbér, Hánta:**

 A Pénzügyi Bizottság javasolja:

* elfogadni a Mór-Véd Security Kft. 3.376.879.- Ft-os árajánlatát a kisbéri kameraállomány bővítésére vonatkozóan,
* újabb ajánlatok bekérését a Hánta településrész vonatkozásában.
1. **Új honlap:**

A Pénzügyi Bizottság további ajánlatok bekérését javasolja az új honlap kialakítása vonatkozásában.

1. **MikroVoks rendszer:**

A Pénzügyi Bizottság támogatta a MikroVoks rendszer megvásárlását az ajánlatban szereplő 1.557.763.- Ft + áfa összegen, azzal a feltétellel, hogy az eszközök megvásárlását megelőzően azt szükséges kipróbálni, annak gyakorlati alkalmazhatósága érdekében.

1. **Lotz K. festmény:**

A Pénzügyi Bizottság javasolja a Lotz Károly festmény reprodukciójának beszerzése vonatkozásában felmerülő összes jövőbeli költség meghatározását. Különös tekintettel a kép szállítására, összeszerelésére, felhelyezésére, gipszkartonozására.

1. **Batthyány kastély – kérelem:**

 A Pénzügyi Bizottság javasolja, hogy a Képviselő-testületi ülésig a Kisbéri Közös Önkormányzati Hivatal munkatársai tekintsék át a kastélyt érintő szerződéseket, és tisztázzák a bérbeadás lehetőségét/feltételrendszerét.

1. **Hántai Művelődési Ház - bérleti díj**:

A Pénzügyi Bizottság az alábbiak szerint támogatja a Skrihár József Hántai Művelődési Ház bérleti díjának meghatározását:

* hántai lakosok: 8 óra, vagy annál rövidebb időtartam: 20.000.- Ft
* nem hántai lakosok (vidéki bérbe vevők): 8 óra, vagy annál rövidebb időtartam: 35.000.- Ft
* továbbá hosszabb időtartamú (8 órát meghaladó) rendezvény esetében minden további 1 óra után 2.000.- Ft/óra a fizetendő díj összege.
1. **Deák Ferenc utca 71. szám alatti bérlakás értékbecslése:**

A Pénzügyi Bizottság javasolja a 2870 Kisbér, Deák Ferenc utca 71. alatti ingatlanban található bérlakások értékbecslésének elkészítését megrendelni dr. Zsigmond Réka Gabriellától bruttó 150.000.- Ft összegben.

1. **Autóbusz megálló eladás:**

 A Pénzügyi Bizottság 1 db, használaton kívüli autóbuszmegálló felépítményt javasol értékesíteni Ete Község Önkormányzata részére a könyvszerinti legalacsonyabb értéken (32.000.- Ft).

1. **Vízmérők megszűntetés, szüneteltetés:**

 A Pénzügyi Bizottság az alábbi ivóvízmérők esetében javasolja a szolgáltatás ideiglenes szüneteltetését:

|  |  |
| --- | --- |
|  **Felhasználási hely neve** | **Felhasználási hely címe** |
| Batthyány Kázmér kastély | Angol kert 6. |
| Buszpályaudvar | Széchenyi u. 7. |
| Vezeték főmérő | Batthyány puszta |
| Szolgálati lakás | Hánta, Kossuth L. u. 38. |
| Kazánház | Desseő Gy. u.  |
| Nővérszálló | Desseő Gy. u.  |
| Hegyi Club | Hánta, Dohány u. |
| Eslohe ház | Véncserdűlő 35. |

1. **Sírbolt:**

A Pénzügyi Bizottság javasolja, hogy az előterjesztésben szereplő sírboltozat lebontására kérjen be árajánlatokat.